ร้านติ่มซำเปิดใหม่ได้สักพักที่คนแน่นตลอดอีกร้านของภูเก็ตค่ะ ติ่มซำที่นี่ป็นแบบนึ่งสด ไปนั่งจับจองโต้ะ จำหมายเลขโต้ะ แล้วไปหยิบติ่มซำตามใจฉันส่งให้พนักงานนึ่งพร้อมบอกหมายเลขโต้ะเลย ถ้าไม่สั่งเครื่องดื่มเค้าก็จะเอาชาร้อนมาเสริฟค่ะ ส่วนติ่มซำมีหลากหลายค่ะ ขนมจีบ ซาลาเปา หรือจะเป็นหมูสับกับผักต่างๆ แถมร้านนี้มีบะกู้ดเต๋ด้วย วันนี้หยิบไปหลายอย่าง

ขนมจีบ: เราว่าไม่ค่อยเท่าไหร่ เหมือนซื้อมาจากห้างแล้วเอามานึ่ง มีขนมจีบปู ขนมจีบกุ้ง

ซาลาเปา: เป็นแบบลูกเล็ก 1 เข่งมี 3 ลูก มีไส้ครีม ใบเตย ถั่วดำ (อร่อยทั้งสามไส้) หมูแดง หมูสับก็มีนะ แต่เราไม่ได้สั่งค่ะ

ก๋วยเตี๋ยวหมูสับหน่อไม้น้ำแดง: หยิบมาเพราะน่ากิน แต่รสชาติเค็มไปหน่อยนะ

หมูสับข้าวโพด: หมูสับเด้งดึ๋งกับข้าวโพดหวานๆ ผ่านค่ะ

ที่นี่เข่งละ 25 บาทค่ะ ถือว่าราคาสูงใช้ได้อยู่ เอาภาพรวมนี่ก็ใช้ได้แต่ไม่ได้ถึงขั้นอร่อยเลิศ น้ำจิ้มยังไม่ค่อยโดนเท่าไหร่ถ้าเทียบกับร้านดังๆ แต่ถ้าอยากทานติ่มซำร้อนๆ บรรยากาศชิวๆ ร้านนี้ก็ถือว่าโอค่ะ